A què ha obligat la pluja intensa?
L'episodi de pluja intensa que avui a la matinada ha inundat el nord del país s'ha desplaçat al sud i ara afecta especialment la Catalunya Central, el litoral i el prelitoral del Maresme a la Plana Baixa i les comarques centrals i del nord del País Valencià. Al Principat, Protecció Civil manté activat el pla Inuncat mentre que l'agència espanyola de meteorologia ha establert l'avís vermell per pluja intensa a les comarques centrals del País Valencià de cara a demà fins a les dues del migdia. Les comarques del sud estan en avís taronja, mentre que la resta del País Valencià està en avís groc per pluja. La situació meteorològica ha obligat a suspendre les classes de demà en diversos municipis. És el cas de Figueres, Dénia, La Xara, Poble Nou, Murla, Beniarbeig, Els Poblets, Vall de Laguar, Teulada-Moraira, Benissa, Alginet, Xàbia, Pedreguer i El Verger. També s'han suspès les classes a l'Alguer.
a suspendre les classes de demà en diversos municipis